-  19న ఐసీఐసీఐ ప్రూడెన్షియల్‌ లైఫ్‌ ఐపీఓ
-  ధరల శ్రేణి రూ.300-334
                   ముంబయి: దేశంలో మరో అతిపెద్ద ఐపీఓకు నగారా మొగింది. ఐసీఐసీఐ ప్రుడెన్షియల్‌ లైఫ్‌ ఇన్సూరెన్స్‌ సంస్థ దాదాపు రూ.6,057 కోట్ల మేర నిధుల సమీకరణకు గాను ప్రాథమిక మార్కెట్లోకి రానుంది. ఈ నెల 19 నుంచి ఈ ఇష్యూ మొదలు కానుంది. ఈ ఐపీఓ ధరల శ్రేణిని సంస్థ రూ.300-334గా నిర్ణయించారు. దేశంలో ఒక బీమా సంస్థ పబ్లిక్‌ ఇష్యూకు రావడం ఇదే తొలిసారి. కంపెనీలో 68 శాతం వాటా కలిగి ఐసీఐసీఐ బ్యాంక్‌ ఈ ప్రతిపాదిత ఇష్యూ ద్వారా 12.65 శాతం వాటాను (181 మిలియన్‌ షేర్లను) విక్రయించనుంది. ఇష్యూ గరిష్ట ధర వద్ద సంస్థ దాదాపు రూ.6,057 కోట్ల నిధులను సమీకరించనుంది. కనిష్ట ధర వద్ద సంస్థకు రూ.5,440 కోట్లు లభించనున్నాయి. దీంతో ఈ ఐపీఓ దేశీయ మార్కెట్లోకి వచ్చిన ఆరో అతిపెద్ద పబ్లిక్‌ ఇష్యూగా రికార్డుకెక్కనుంది. 2010లో కోల్‌ ఇండియా ఇష్యూ తరువాత భారీగా నిధుల సమీకరణకు వస్తున్న ఇష్యూ ఇదే కావడం గమనార్హం. ప్రస్తుత మార్కెట్‌ విలువ వద్ద ఐసీఐసీఐ బ్యాంక్‌ విలువ రూ.1.59 లక్షల కోట్ల పైగానే పలుకుతోంది.
మీ స్నేహితులకు రికమెండ్ చెయ్యండి